《戊申岁间中清赏十景 其十 长啸白云峰》
元代·叶颙

长啸白云峰，声清方夜永。海月忽飞来，光照千岩静。

松林奏瑶忽，山泉漱金井。下与人世违，上接星辰近。

凉露洗心源，天风吹鬓影。使我凡陋躯，泠然发深省。

愿言生羽翰，直上青云顶。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。